tartuNLP/wikipedia-smugri-20251201 huggingface dataset:
Simona Mohamsson

Simona Mohamsson (s. 27. joulukuuta 1994 Hampuri) on ruotsalainen liberaalien poliitikko, joka on toiminut puolueensa puheenjohtajana ja Ruotsin opetusministerinä kesäkuusta 2025.
Mohamsson syntyi vuonna 1994 libanonilaiselle äidille ja palestiinalaiselle isälle Hampurissa. Hän varttui Boråsissa. Mohamsson suoritti julkishallinnon tutkinnon Göteborgin yliopistossa. Hän hävisi vuonna 2019 Liberaalin nuorisoliiton puheenjohtajavaalin Romina Pourmokhtarille äänin 40–52. Vuonna 2024 hän oli ehdolla europarlamenttivaaleissa.
Mohamsson on määritellyt itsensä sekä klassiseksi liberaaliksi että sosiaaliliberaaliksi. Se tarkoittaa, että hän kannattaa pientä julkista sektoria, joka keskittyy hyvinvointipalveluihin.
Mohamsson on aiemmin arvostellut kovasanaisesti ruotsidemokraatteja, mutta ei puheenjohtajaksi valitsemisensa jälkeen ottanut selvää kantaa, tuleeko puolueen linja suhteessa ruotsidemokraatteihin muuttumaan. Ruotsidemokraatit on Kristerssonin hallituksen tukipuolue.
Yksityiselämä.
Mohamssonin vanhempien alkuperäiset sukunimet olivat Mehsen ja Iman, mutta he päättivät ruotsiin muutettuaan ottaa käyttöön nimen Mohamsson, joka yhdistelee ruotsalaista nimiperinnettä ja perheen taustaa. 
Mohamsson kannattaa jalkapallojoukkue BK Häckeniä.
385571 Otrera

385571 Otrera (2004 UP10) on suuri asteroidi, joka on transneptuninen kohde, eli sen kiertorata yltää Neptunuksen kiertorataa kauemmaksi Auringosta. Se kiertää Auringon ympäri (noin ) kiertoradalla, joka on lähimmillään 29,34 astronomisen yksikön päässä ja etäisimmillään 31,40 astronomisen yksikön päässä Auringosta. Kirkkauden ja valon heijastumisen perusteella sen läpimitta on todennäköisesti – .
385695 Clete

385695 Clete (2005 TO74) on suuri asteroidi, joka on transneptuninen kohde, eli sen kiertorata yltää Neptunuksen kiertorataa kauemmaksi Auringosta. Se kiertää Auringon ympäri (noin ) kiertoradalla, joka on lähimmillään 28,67 astronomisen yksikön päässä ja etäisimmillään 32,03 astronomisen yksikön päässä Auringosta. Kirkkauden ja valon heijastumisen perusteella sen läpimitta on todennäköisesti – .
420356 Praamzius

420356 Praamzius (2012 BX85) on hyvin suuri asteroidi, joka on transneptuninen kohde, eli sen kiertorata yltää Neptunuksen kiertorataa kauemmaksi Auringosta. Se kiertää Auringon ympäri (noin ) kiertoradalla, joka on lähimmillään 42,18 astronomisen yksikön päässä ja etäisimmillään 43,06 astronomisen yksikön päässä Auringosta. Kirkkauden ja valon heijastumisen perusteella sen läpimitta on todennäköisesti – .
Asteroidi on nimetty liettualaisen mytologian jumalan Praamziuksen mukaan.
341520 Mors–Somnus

341520 Mors-Somnus (2007 TY430) on suuri asteroidi, joka on transneptuninen kohde, eli sen kiertorata yltää Neptunuksen kiertorataa kauemmaksi Auringosta. Se kiertää Auringon ympäri (noin ) kiertoradalla, joka on lähimmillään 28,85 astronomisen yksikön päässä ja etäisimmillään 50,37 astronomisen yksikön päässä Auringosta. Kirkkauden ja valon heijastumisen perusteella sen läpimitta on todennäköisesti – . Pyörähdysaika akselin ympäri on .
Mors ja Somnus ovat mytologiassa alamaailman kaksoisjumalia.
79360 Sila–Nunam

79360 Sila-Nunam () on transneptuninen kohde, eli sen kiertorata yltää Neptunuksen kiertorataa kauemmaksi Auringosta. Se kiertää Auringon ympäri (noin ) kiertoradalla, joka on lähimmillään 43,42 astronomisen yksikön päässä ja etäisimmillään 44,08 astronomisen yksikön päässä Auringosta. Kirkkauden ja valon heijastumisen perusteella sen läpimitta on todennäköisesti – . Pyörähdysaika akselin ympäri on .
Mytologiassa Sila on inuiittien taivaan ja sään jumala, Nunam on maan jumala.
Kohde on cubewano jota pidetään mahdollisena kääpiöplaneettana.
541132 Leleākūhonua

541132 Leleākūhonua () on hyvin suuri asteroidi, joka on transneptuninen kohde, eli sen kiertorata yltää Neptunuksen kiertorataa kauemmaksi Auringosta. Se kiertää Auringon ympäri (noin ) kiertoradalla, joka on lähimmillään 65,01 astronomisen yksikön päässä ja etäisimmillään 2712,99 astronomisen yksikön päässä Auringosta. Kirkkauden ja valon heijastumisen perusteella sen läpimitta on todennäköisesti – . 
Kohde luokitellaan sednoidiksi ja pidetään mahdollisena kääpiöplaneettana.
Kohdetta on havainnoitu RECON (Research and Education Collaborative Occultation Network) ja Lucky Star -projekteissa.
Scott Sheppardin mukaan yli 99 prosenttia kohteen kiertoradalla se on niin himmeä, ettei sitä olisi voitu havaita.
Leleākūhonua on eliömuoto Havaijilaisessa Kumulipossa.
Portugalin ralli 2016

Portugalin ralli 2016 oli rallin maailmanmestaruussarjan kilpailu kaudella 2015. Kilpailu järjestettiin 20.–22. toukokuuta 2016. Kilpailun keskuspaikka oli Matosinhosissa. Kilpailussa oli 19 erikoiskoetta, joiden yhteispituus oli . Rallin kokonaispituus oli .
CINEOS

CINEOS (lyhenne sanoista Campo Imperatore Near Earth Object Survey) on Maan lähelle tulevien asteroidien kartoittamiseen ja seurantaan suunnattu ohjelma, joka alkoi vuonna 2001. Erityisesti ohjelmassa on havaittu Aten-asteroideja. Vuoteen 2004 mennessä ohjelmassa oli mitattu asteroidin sijainnit ja löydetty uutta kohdetta. Vuoteen 2007 mennessä ohjelmassa oli tehty alustavaa määrittelyä ja lisätty havaintoa Minor Planet Centerin tietoihin.
2018 VG18

2018 VG18 (lempinimellä "Farout") on transneptuninen kohde, eli sen kiertorata yltää Neptunuksen kiertorataa kauemmaksi Auringosta. Se kiertää Auringon ympäri (noin ) kiertoradalla, joka on lähimmillään 38,91 astronomisen yksikön päässä ja etäisimmillään 125,01 astronomisen yksikön päässä Auringosta. Kirkkauden ja valon heijastumisen perusteella sen läpimitta on todennäköisesti – .
Löytöhetkellään se oli etäisin havaittu kohde Aurinkokunnassa.
Kohdetta pidetään hyvin todennäköisenä kääpiöplaneettana.
2015 KG163

2015 KG163 on suuri asteroidi, joka on transneptuninen kohde, eli sen kiertorata yltää Neptunuksen kiertorataa kauemmaksi Auringosta. Se kiertää Auringon ympäri (noin ) kiertoradalla, joka on lähimmillään astronomisen yksikön päässä ja etäisimmillään – astronomisen yksikön päässä Auringosta. Kirkkauden ja valon heijastumisen perusteella sen läpimitta on todennäköisesti – . Kohde on hajanaisen kiekon alueella.
2014 FE72

2014 FE72 on suuri pikkuplaneetta, joka on transneptuninen kohde, eli sen kiertorata yltää Neptunuksen kiertorataa kauemmaksi Auringosta. Se kiertää Auringon ympäri (noin ) kiertoradalla, joka on lähimmillään astronomisen yksikön päässä ja etäisimmillään – astronomisen yksikön päässä Auringosta. Kirkkauden ja valon heijastumisen perusteella sen läpimitta on todennäköisesti – . Kohde on hajanaisen kiekon alueella.
(508338) 2015 SO20

508338 (2015 SO20) on suuri asteroidi, joka on transneptuninen kohde, eli sen kiertorata yltää Neptunuksen kiertorataa kauemmaksi Auringosta. Se kiertää Auringon ympäri (noin ) kiertoradalla, joka on lähimmillään 33,17 astronomisen yksikön päässä ja etäisimmillään 313,43 astronomisen yksikön päässä Auringosta. Kirkkauden ja valon heijastumisen perusteella sen läpimitta on todennäköisesti – .
Saamelaisvaltuuskunta

Saamelaisvaltuuskunta (, , ) oli Saamelaiskäräjiä edeltävä, Suomen saamelaisia edustanut hallinnollinen toimielin vuosina 1973–1995.
Saamelaisvaltuuskunnan perustaminen ja tehtävät.
Saamelaisvaltuuskunta perustettiin 9. marraskuuta 1973 valtioneuvoston asetuksella Suomen saamelaisväestön edustuselimeksi. Valtuuskunta kuului oikeusministeriön alaisuuteen, ja sen tehtävänä oli edistää saamelaisten oikeudellisia, taloudellisia, sosiaalisia ja sivistyksellisiä oloja.
Valtuuskunta valvoi saamelaisten oikeuksia sekä teki aloitteita ja antoi lausuntoja erityisesti ympäristönsuojeluun, kaivostoimintaan, vesien käyttöön, porotalouteen ja koulutukseen liittyen. Se toimi myös linkkinä saamelaisten ja viranomaisten välillä. Valtuuskunta antoi viranomaisille lausuntoja ja teki esityksiä muun muassa metsänhakkuista, kalastus- ja metsästysjärjestelyistä sekä koulutuksesta eri asteilla.
Kokoonpano ja vaalit.
Valtuuskunta koostui 20 jäsenestä, jotka valittiin nelivuotiskausiksi vaaleilla. Jokaisesta kotiseutualueen kunnasta tuli valita vähintään kaksi jäsentä. Ensimmäisenä puheenjohtajana toimi Reidar Suomenrinne ja sihteerinä Nils-Henrik Valkeapää.
Vaalit järjesti vaalilautakunta, ja äänioikeus oli 18 vuotta täyttäneillä Suomen kansalaisilla, jotka täyttivät saamelaismääritelmän. Vaalit toimitettiin postitse, ja niiden tulokset vahvisti vaalilautakunta. Oikaisuvaatimukset käsiteltiin kiireellisesti. Valtuuskunta piti kokouksensa kotiseutualueella, ja päätökset tehtiin enemmistöäänestyksellä.
Lainsäädäntö ja toiminnan päättyminen.
Saamelaisvaltuuskunnan toimintaa säädellyt asetus tuli voimaan 1. tammikuuta 1991, ja sitä päivitettiin viimeksi vuonna 1994. Valtuuskunta loi perustan nykyiselle Saamelaiskäräjille, joka jatkaa työtä saamelaisen kansan hyväksi.
Juhlallisuudet ja symbolinen merkitys.
Saamelaisten parlamentin 50-vuotisjuhlaa vietettiin 28. marraskuuta 2023 Inarissa Saamelaiskulttuurikeskus Sajoksessa. Juhlassa kuultiin perinteistä musiikkia, historiatekstiä ja paneelikeskusteluja sekä eri toimijoiden tervehdyksiä. Tilaisuus osoitti arvostusta pitkäjänteiselle työlle saamelaisten oikeuksien puolustamiseksi, jota jatketaan nykyaikaisin välinein mutta perinteitä kunnioittaen. Saamelaisvaltuuskunnan perustamispäivä on yksi saamen lipun virallisista liputuspäivistä.
Ritva Kantelinen

Ritva Anneli Kantelinen (o.s. "Kinnunen"; s. 23. huhtikuuta 1961 Kuusjärvi) on suomalainen kasvatustieteen professori.
Kantelinen syntyi sähköasentaja Pentti Antero Kinnusen ja leipurimestari Raili Anelma Rummukaisen perheeseen. Hän avioitui 1988 rakennusinsinööri Markku Kantelisen kanssa. Ritva Kantelinen tuli ylioppilaaksi Outokummun lukiosta 1980 ja valmistui Joensuun yliopistosta filosofian maisteriksi 1986. Hän väitteli siellä filosofian tohtoriksi 1995. 
Kantelinen oli kielten tuntiopettaja Joensuun kotitalousoppilaitoksessa 1986–1989 ja kielten lehtori Joensuun koti- ja laitostalousoppilaitoksessa 1989–1992. Joensuun yliopistossa, sittemmin Itä-Suomen yliopisto, hän oli ruotsin kielen didaktiikan assistentti 1994–2005 ja kielipedagogiikan lehtori 2005 ja on ollut sitten kasvatustieteen, erityisesti kielipedagogiikan, professori. Kantelinen on toiminut yliopistossa myös laitosjohtajana. Hänen tutkimuskohteitaan ovat muun muassa vieraan kielen opetus, oppiminen ja opiskelumotivaatio sekä erityisalojen kieltenopetus.
Kantelinen

Kantelinen on suomalainen sukunimi, joka on muun muassa seuraavilla henkilöillä:
Tapio Rytöhonka

Tapio Sakari Rytöhonka (7. tammikuuta 1938 Oulu – 10. huhtikuuta 1980) oli suomalainen kapellimestari.
Ura.
Tapio Rytöhonka syntyi diplomi-insinööri Eino Rytöhongan ja Kirsti Rytöhongan perheeseen. Lyhyen nuoruudenliiton jälkeen hän avioitui näyttelijä Seija Haaralan kanssa 1963. Rytöhongalla oli kaksi lasta, joista tunnettu oli 1964 syntynyt Einotapani. Rytöhonka opiskeli useilla kursseilla ja opetti musiikin teoriaa.
Rytöhongan kiinnityksiä olivat Vaasan Suomalainen Teatteri 1959–1961, minkä jälkeen hän työskenteli vierailijana Turun ruotsalaisessa teatterissa, Jyväskylän kaupunginteatterissa ja Hämeenlinnan teatterissa 1963–1965. Kuopion kaupunginteatterissa Rytöhonka aloitti 1965.
Rytöhonka johti musiikkia muun muassa näytelmissä "Mariza", "Viktorian Husaari", "My Fair Lady", "West Side Story" ja "Viulunsoittaja katolla". Kuopiossa Rytöhonka toimi myös dramaturgina näytelmässä "Häät" (ensi-ilta 1972).
Rytöhonka vastasi musiikista yhdessä Kari Rydmanin kanssa Aimo Hiltusen ja Veikko Kerttulan ohjaamassa televisiotuotannossa "Ruusubaletti" (1968).
Rytöhonka näytteli kahdeksan muun ihmisen kanssa huvilavieraan roolia televisioelokuvassa "Siunattu hulluus" (1975).
Shayla (vaate)

Shayla () on perinteinen islamilainen naisten päähine, jota käytetään erityisesti arabimaissa, kuten Yhdistyneissä arabiemiirikunnissa. Shayla on pitkä, suorakaiteen muotoinen huivi, joka kiedotaan pään ympärille niin, että se peittää hiukset ja usein myös kaulan, mutta jättää kasvot näkyviin. Se eroaa esimerkiksi hijabista siinä, että shayla on yleensä kevyempi ja vapaammin aseteltava, ja sitä käytetään erityisesti Persianlahden alueella. Joissain arabimaissa naisen toivotaan käyttävän shaylaa ollessaan muiden ihmisten kuin omien perheenjäsentensä keskuudessa.
Shaylaa käytetään usein uskonnollisista ja kulttuurisista syistä, erityisesti moskeijoissa ja muissa uskonnollisissa tilaisuuksissa, joissa naisten odotetaan peittävän hiuksensa ja olkapäänsä. Esimerkiksi Dubaissa moskeijoihin meneville naisille annetaan usein shayla, joka on ”huivin kaltainen vaate, jota hän pitää päässään”.
Shayla on siis osa islamilaista pukeutumiskoodia, mutta se voi olla myös muodikas asuste, ja sen väriä ja materiaalia voidaan vaihdella tilanteen ja käyttäjän mieltymysten mukaan.
Viitaheisi

Viitaheisi ("Viburnum cassinoides") on heisien sukuun kuuluva laji. Se on peräisin Pohjois-Amerikan itäisistä osista. Se on noin 1,5-2 metriä korkea pensas, jonka kasvutapa on pyöreä. Lehdet ovat nahkeita ja kiiltäviä. Ne ovat aluksi pronssinvärisiä, myöhemmin vihreitä ja syysväri vaihtelee oranssista viininpunaiseen. Kasvi kukkii heinäkuussa. Kukinnot ovat 5-10 cm pitkiä ja niissä on pieniä kermanvalkoisia kukkia. Marjat kypsyvät asteittain ja ne ovat aluksi vihreänvalkoisia, myöhemmin vaaleanpunaisia, sitten punaisia, sitten sinisiä ja kypsät marjat ovat sinimustia. Se viihtyy aurinkoisella tai puolivarjoisella kasvupaikalla. Se menestyy vyöhykkeillä I-III.
Tuoksuheisi

Tuoksuheisi ("Viburnum carlesii") on heisien sukuun kuuluva laji. Se on noin 1-1,5 metriä korkea pensas, jonka kasvutapa on pallomainen ja leveä. Se on melko hidaskasvuinen. Lehdet ovat muodoltaan puikeita, väriltään harmaanvihreitä ja niiden laita on hammaslaitainen ja pinta on karvainen. Kukat ovat suuria, pallomaisia, tuoksuvia, päältä vaaleanpunaisia ja sisempää valkoisia. Ne muodostavat sarjamaisia viuhkokukintoja. Kasvi kukkii kesäkuulla runsain kukin. Syysväritys on punainen. Marjat ovat sinimustia. Tuoksuheisi menestyy vyöhykkeillä I-Ib syvämultaisessa maassa, lämpimällä ja suojaisella kasvupaikalla. Se viihtyy auringossa tai puolivarjossa tuoreessa ja ravinteikkaassa maassa. Se sopii kivikkokasvien ja havukasvien seuraan.
ChREBP

Hiilihydraatteihin reagoiva elementtiä sitova proteiini (ChREBP), joka tunnetaan myös nimellä MLX-vuorovaikutteinen proteiinin kaltainen (MLXIPL), on proteiini, jota ihmisillä koodaa MLXIPL-geeni. Proteiinin nimi on johdettu proteiinin vuorovaikutuksesta DNA:n hiilihydraattivaste-elementtisekvenssien kanssa.
Biguanidi

Biguanidi (C2H7N5) on guanidiinijohdannaisiin kuuluva runsaasti typpeä sisältävä orgaaninen yhdiste. Yhdistettä voidaan käyttää lähtöaineena muiden orgaanisten molekyylien synteeseissä.
Ominaisuudet, valmistus ja käyttö.
Huoneenlämpötilassa biguanidi on kiteistä ainetta. Yhdiste liukenee erittäin hyvin veteen ja etanolin, mutta on poolittomiin orgaanisiin liuottimiin liukenematon. Aineen vesiliuos hydrolysoituu ajan mittaan ureaksi, erityisesti happamissa oloissa. Biguanidi on suhteellisen vahva emäs ja sen pKa-arvo on 11,52. Biguanidin rakenne on delokalisoitunut ja rakennetta stabiloi molekyylinsisäinen vetysidos. Aine muodostaa komplekseja useiden siirtymämetallien kanssa.
Biguanidia valmisti ensimmäisen kerran Bernhard Rathke vuonna 1879. Yhdistettä valmistetaan disyandiamidin ja ammoniumsuolojen reaktiolla. Reaktiota katalysoivat kupariyhdisteet.
Biguanidia käytetään muun muassa triatsiinien, pyrimidiinien ja guanamiinien valmistamiseen. Yhdistettä voidaan käyttää myös reagenssina kupari- ja nikkelipitoisuuksien määrittämisessä.
House (tavaramerkki)

House on S-ryhmän myymä kaupan oma tuotemerkki. Housen tuotteita myydään Prismoissa ja Sokos-tavarataloissa. Housen valikoima koostuu vaatteista, kodinkoneista, kodintuotteista, remontointivälineistä, urheiluvälineistä sekä piha- ja puutarhatuotteista. Prisman verkkokaupassa on tarjolla lähes 3000 House-brändin tuotetta.
Vastuullisuus.
S-ryhmän mukaan se huolehtii siitä, että sen omat merkit tuotetaan muun muassa niiden tekijöitä ja ympäristöä kunnioittaen. S-ryhmä tekee yhteistyötä vain valmistajien kanssa, jotka täyttävät S-ryhmän asettamat laatu- ja vastuullisuusvaatimukset, joilla S-ryhmä pyrkii siihen, että kuluttajan ei tarvitse huolehtia vaatteiden vastuullisuudesta.
Finlands svenska skidförbund

Finlands svenska skidförbund (lyh. FSS) on suomalainen hiihdon, ampumahiihdon, yhdistetyn sekä mäkihypyn ruotsinkielinen kattojärjestö. Järjestö on perustettu edistämään hiihtoa ja hiihtolajeja ruotsin kielellä Suomessa. FSS on Finlands Svenska Idrottin jäsenjärjestö, ja sen jäsenet ovat ruotsinkielisiä hiihtoon liittyviä urheiluseuroja.
Svenska Finlands idrottsförbund

Svenska Finlands idrottsförbund (lyh. SFI, aik. Finlands Svenska Gymnastik- och Idrottsförbund, FSGI) on suomalainen yleisurheilun, pyöräilyn ja voimalajien ruotsinkielinen kattojärjestö. Järjestö perustettiin vuonna 1912, kun SVUL:n ruotsinkieliset jäsenyhdistykset perustivat ruotsinkielisen urheiluliiton. Nykyisen nimensä järjestö sai vuonna 1916.
Historia.
Uudella liitolla oli alussa laaja ohjelma. Siihen kuului mestaruuskilpailuja yleisurheilussa, luistelussa, hiihtämisessä, mäkihyppyssä, painissa, pyöräilyssä ja tenniksessä. Myöhemmin ohjelmaan lisättiin myös ammunta ja uinti. Eri urheilulajit alkoivat vähitellen kilpailla keskenään, ja kilpailu johti erikoistuneiden liittojen perustamiseen. SFI keskitti toimintansa pääasiassa yleisurheiluun ja antoi erikoistuneiden osastojen hoitaa omat lajinsa.
14967 Madrid

14967 Madrid (1997 PF4) on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään 2,19 astronomisen yksikön ja etäisimmillään 2,93 astronomisen yksikön päässä Auringosta. Asteroidi on kirkkauden ja valon heijastumisen perusteella läpimitaltaan todennäköisesti – .
(472271) 2014 UM33

472271 (2014 UM33) on transneptuninen kohde, eli sen kiertorata yltää Neptunuksen kiertorataa kauemmaksi Auringosta. Se kiertää Auringon ympäri (noin ) kiertoradalla, joka on lähimmillään 36,69 astronomisen yksikön päässä ja etäisimmillään 49,99 astronomisen yksikön päässä Auringosta. Kirkkauden ja valon heijastumisen perusteella sen läpimitta on todennäköisesti – .
Kohde on cubewano, joka ei ole rataresonanssissa Neptunuksen kanssa. Kohde on mahdollisesti kääpiöplaneetta.
Vuoden pakolainen

Vuoden pakolainen -palkinto on Suomen Pakolaisavun vuosittain myöntämä tunnustuspalkinto Suomessa asuvalle pakolaistaustaiselle henkilölle. Ensimmäisen kerran palkinto myönnettiin vuonna 2023 Syyriasta kotoisin olevalle Berivan Suleimanille. Tätä ennen järjestö on myöntänyt vuodesta 1998 lähtien aina vuoteen 2022 asti Vuoden pakolaisnainen -tunnustuspalkinnon. Vuosina 2016—2022 myönnettiin tämän lisäksi myös Vuoden pakolaismies -palkinto. 
Vuodesta 2023 lähtien järjestö on valinnut sukupuolesta riippumatta yhden Vuoden pakolainen -tunnustuspalkinnon saajan. Palkinnon myöntämiskriteerinä on ehdokkaan aktiivinen ja myönteinen toiminta arjessa ja yhteiskunnan jäsenenä Suomessa. Vuoden pakolainen -tunnustuspalkinnon tarkoituksena on auttaa pakolaistaustaisia ihmisiä pääsemään mukaan julkiseen keskusteluun ja vaikuttamaan yhteiskunnan rakenteisiin sekä tukea henkilöä saavuttamaan unelmiaan uudessa kotimaassaan. 
Tuorein Vuoden pakolainen 2025 -palkinnon saaja on Afganistanista lähtöisin oleva 37-vuotias Homaira Qadare, joka työskentelee varhaiskasvatuksen opettajana ja on aktiivisesti vapaaehtoistoiminnassa mukana. Hän tahtoo Vuoden pakolaisena olla osaltaan mukana lisäämässä tietoisuutta Afganistanista ja afganistanilaisten naisten heikosta ihmisoikeustilanteesta.
Latvajärvi (Kontiolahti)

Latvajärvi on saariluvultaan runsas järvi Kontiolahdella Pohjois-Karjalassa. Sen pinta-ala on 1,2 neliökilometriä. Etäisyys Joensuusta on 24 kilometriä pohjoiskoilliseen ja Kontiolahden keskustasta viitisen kilometriä koilliseen.
Maantiede.
Latvajärven pituusakseli kulkee kaakosta luoteeseen ja sen mitta on noin 2,3 kilometriä. Lahdet ovat leveäsuisia, kuten Juurikkalahti etelässä sekä Ruoholahti ja Mustalahti luoteessa. Niemet sijaitsevat suurimmalta osin järven länsirannalla, itäranta on melko suoraa. Nelisen hehtaaria Latvajärvestä on vähintään kymmenen metriä syvä. Alue sijaitsee yhtenäisenä vyöhykkeenä järven keskivaiheilla. Järven pohjoinen osa on pohjanmuodoiltaan epätasainen ja saaret sijaitsevat suurelta osin siellä.
Latvajärven saariluku on neljätoista. Saarista yksitoista on alle aarin laajuisia luotoja. Kolme on yli aarin, mutta alle hehtaarin. Saarten yhteenlaskettu pinta-ala on noin 1,4 hehtaaria. Saarista laajin on noin 70-aarinen Jänissaari järven pohjoisosassa. Latvajärven itäpuolella kohoaa Latvavaara, jonka laki on noin 205 metriä merenpinnan yläpuolella eli runsaat 70 metriä järvenpinnan yläpuolella. Järven rannoilla on verraten tiheään pientaloja.
Latvajärveen virtaa muutama nimetön tulouoma. Latvajärven luusua sijaitsee aivan pohjoisessa, mistä alkaa noin 200 metriä pitkä nimetön lasku-uoma.
Latvajärven vesitilavuus on 4 492 000 kuutiometriä. Järven ekologinen tila on hyvä.
Latvajärvi (04.343.1.012) kuuluu Kuusojan valuma-alueeseen (04.343), joka on kolmannen jakovaiheen vesistö Vuoksen vesistössä (04). Toinen jakovaihe on Pielisjoen yläosan alue (04.34) ja ensimmäinen jakovaihe on Oriveden–Pyhäselän alue (04.3). Latvajärvi on laajin Kuusojan valuma-alueen 38 järvestä.
2003 YN179

2003 YN179 on suuri asteroidi, joka on transneptuninen kohde, eli sen kiertorata yltää Neptunuksen kiertorataa kauemmaksi Auringosta. Se kiertää Auringon ympäri (noin ) kiertoradalla, joka on lähimmillään 44,21 astronomisen yksikön päässä ja etäisimmillään 44,59 astronomisen yksikön päässä Auringosta. Kirkkauden ja valon heijastumisen perusteella sen läpimitta on todennäköisesti – .
Asteroidi on cubewano, joka ei ole rataresonanssissa Neptunuksen kanssa.
Tšornobajivka

Tšornobajivka () on lähiökylä Hersonin alueen H’ersonin piirissä eteläisessä Ukrainassa.
Kylässä on H’ersonin kansainvälinen lentoasema, jota Venäjä aikoi käyttää Ukrainan vastaisessa sodassaan vallatakseen Ukrainan etelärannikon. Venäjän asevoimien kalustoa tuhoutui lukuisia kertoja Ukrainan tulituksessa asemalle. Kahdeksan kuukautta kestäneen miehityksen aikana ainakin 18 siviiliä surmattiin ja 28 haavoittui.
Hammasheisi

Hammasheisi ("Viburnum dentatum") on heisien sukuun kuuluva laji. Sitä esiintyy luonnonvaraisena Pohjois-Amerikan itäosissa tulvametsissä ja metsäisillä rinteillä. Se houkuttelee perhosia ja mesipistiäisiä. Se on noin 1,8-3 metriä korkea pensas. Oksat ovat ohuita ja pitkähköjä. Lehdet ovat tummanvihreitä ja kiiltäviä. Syysväritys on keltaisen, oranssin ja punaisen kirjava. Kasvi kukkii runsaasti kevään lopulta loppukesään ja kukat ovat kermanvalkoisia. Hammasheisi viihtyy auringossa tai puolivarjossa kosteassa, hyvin vettä läpäisevässä ja happamassa maassa. Se on hyvin talvenkestävä.
Virgin (albumi)

Virgin on uusiseelantilaisen laulaja-lauluntekijä Lorden albumi vuodelta 2025. Se on hänen neljäs studioalbuminsa. Albumin päätuottajina toimivat Lorde, Jim-E Stack, Dan Nigro ja Buddy Ross. Albumi julkaistiin 27. kesäkuuta 2025. Albumilta on julkaistu singleinä kappaleet ”What Was That”, ”Man of the Year” ja ”Hammer”. 
Albumi nousi listaykköseksi Isossa-Britanniassa, Australiassa, Uudessa-Seelannissa, Itävallassa ja Belgian Flanderissa. Se nousi Yhdysvalloissa Billboard 200 -listan kakkossijalle. Suomessa se oli albumilistan sijalla 20.
Markkinointi.
Singlet.
Lorde julkaisi kappaleen ”What Was That” seuraavan albumin ensimmäisenä singlenä 24. huhtikuuta 2025. Kappale nousi listaykköseksi Uudessa-Seelannissa. Se oli Britannian singlelistalla sijalla 11.
Lorde tiedotti neljä päivää singlen julkaisun jälkeen sosiaalisessa julkaisevansa albumin nimeltä "Virgin" 27. kesäkuuta 2025. Kappale ”Man of the Year” julkaistiin albumin toisena singlenä 29. toukokuuta. ”Hammer” julkaistiin kolmantena singlenä 18. kesäkuuta. 
Kiertue.
Albumia tukee "Ultrasound World Tour" -niminen kiertue, joka käy Yhdysvalloissa, Kanadassa, Australiassa, Uudessa-Seelannissa ja useissa Euroopan maissa. Sen on määrä alkaa 17. syyskuuta 2025 Austinista Texasista.
Julkaisu.
Albumi julkaistiin 27. kesäkuuta. Se julkaistiin CD-levynä, vinyylinä, latauksena ja suoratoistopalveluissa. 
Albumin CD ei ollut tavallinen CD-levy vaan kierrätettävästä muovista tehty läpinäkyvä levy. Tällaista levyä ei ollut tehty aikaisemmin. CD:n epätavallista materiaalia alettiin kritisoida pian julkaisun jälkeen, sillä CD ei toiminut kaikissa CD-soittimissa. Syyksi on arveltu sitä, että etenkin vanhemmat CD-soittimet toimivat käyttämällä valoa ja heijastuksia levyn lukemiseen ja tämä teknologia ei toiminut läpinäkyvän levyn kanssa.
Vastaanotto.
Kaupallinen menestys.
Albumi nousi listaykköseksi Isossa-Britanniassa, Australiassa, Uudessa-Seelannissa, Itävallassa ja Belgian Flanderissa. Se nousi Yhdysvalloissa Billboard 200 -listan kakkossijalle. Suomessa se oli albumilistan sijalla 20 ja fyysisten albumien listan sijalla 6.
Arvostelut.
Albumi on saanut pääosin positiivisia arvioita. Eri julkaisujen arvosteluja keräävällä "Metacritic"-sivustolla sen pisteet ovat 81/100.
Kokoonpano.
Muusikot
Tuotanto
Göran Cederberg

Göran Anders Cederberg (7. joulukuuta 1926 Espoo – 13. elokuuta 1978 Helsinki) oli suomalainen näyttelijä. Hänen näyttelijätyönsä oli sekä älyllistä että intuitiivista ja hän kykeni luomaan koomisia hahmoja niukoin keinoin. Hänen merkittävin roolinsa oli torppari Koskela Väinö Linnan tekstiin perustuvassa näytelmässä "Upp trälar". Cederberg näytteli myös useissa August Strindbergin teoksissa.
Ura.
Göran Cederbergin vanhemmat olivat maanviljelijä Wiktor Cederberg ja Ester Cederberg. Valmistuttuaan ylioppilaaksi Cederberg opiskeli Svenska Teaternin oppilaskoulussa 1948–1950. Hän näytteli Svenska Teaternissa vuodesta 1950 alkaen. 1970-luvulla Cederberg näytteli Suomen Kansallisteatterissa.
Cederbergin teatterirooleja olivat torppari Koskela ("Upp trälar"), Olof ("Mäster Olof"), Jean ("Fröken Julie"), Astrow ("Onkel Vanja"), Belling ("Vildanden") ja monet muut. Hänen viimeisiä roolitehtäviään olivat sisäministeri Ritavuori ("Ministeri murhataan", ensi-ilta 11. toukokuuta 1977) ja asemapäällikkö Ivar ("Vanha morsian", ensi-ilta 14. huhtikuuta 1978).
Cederbergin ensimmäinen elokuvarooli oli sivuosa Raffuna Lasse Pöystin ohjaamassa kartanodraamassa "Näkemiin Helena" (1955). Muita mainittavia elokuvarooleja olivat Kalle Kallio Ville Salmisen ohjaamassa musiikkikomediassa "Yks’ tavallinen Virtanen" (1959), Stig Gustavsson Jörn Donnerin ohjaamassa draamassa "Täällä alkaa seikkailu" (1965) ja Aarnon osa Pauli Virtasen ohjaamassa televisiotuotannossa "Katsokaa tuomaria" (1969).
Nørre Lyndelse

Nørre Lyndelse on taajama Faaborg-Midtfynin kunnassa Tanskassa. Taajamassa oli 2 337 asukasta vuoden 2025 alussa.
Itä–Länsi-ottelu 2002

Vuoden 2002 Itä–Länsi-ottelu pelattiin Seinäjoella Seinäjoen pesäpallostadionilla 29.–30. kesäkuuta 2002. Miesten ottelun voitti Lännen joukkue jaksoin 0–2 (2–4, 3–9) ja naisten ottelun voitti Lännen joukkue jaksoin 0–2 (2–3, 0–3). 
Miehet.
Miesten ottelun voitti Lännen joukkue jaksoin 0–2 (2–4, 3–9). Idän joukkueeseen kuuluivat lyöntijärjestyksessä sieppari Jarmo Heikkinen, kolmospolttaja Mikko Kuosmanen, kolmosvahti Jani Komulainen, lukkari Toni Kohonen, kakkospolttaja Jarkko Kokko, kolmoskoppari Tuomas Tervonen, kakkosvahti Pasi Pirinen, kakkoskoppari Olli Lehtola, ykkösvahti Sami Partanen, jokeripelaaja Juha Kalajanniska, jokeripelaaja Janne Monni, jokeripelaaja Jarkko Rautio ja jokeripelaaja Markus Meriläinen. 
Lännen joukkueeseen kuuluivat lyöntijärjestyksessä lukkari Mikko Röppänen, kakkosvahti Teemu Haataja, kolmospolttaja Tommi Murto, kakkospolttaja Pertti Mäkelä, ykkösvahti Jan Hautala, kolmosvahti Timo Rautiainen, kolmoskoppari Marko Hovi, kakkoskoppari Pasi Pohjola, sieppari Marko Rasinkangas, jokeripelaaja Riku Kytösalmi, jokeripelaalaja Petri Raittila, jokeripelaaja Markus Kettunen ja jokeripelaaja Antti Tokkari. Kentän parhaana palkittiin Lännen kakkosvahti Teemu Haataja.
Naiset.
Naisten ottelun voitti Lännen joukkue jaksoin 0–2 (2–3, 0–3). Idän joukkueeseen kuuluivat lyöntijärjestyksessä kolmoskoppari Terhi Laakkonen, kakkosvahti Paula Rautiainen, sieppari Ulla Mäkinen, kakkospolttaja Niina Rinkinen, ykkösvahti Katja Saari, kakkoskoppari Mervi Morgan, kolmosvahti Johanna Vikman, kolmospolttaja Kirsi Annila, lukkari Kaisa Salmela, jokeripelaaja Terhi Rönkä, jokeripelaaja Johanna Rönkkö, jokeripelaaja Miia Ahola ja jokeripelaaja Kati Rantala. 
Lännen joukkueeseen kuuluivat lyöntijärjestyksessä ykkösvahti Sari Siirola, kakkoskoppari Sari Lemponen, kolmospolttaja Jonna Salminen, kakkospolttaja Taru Ylä-Autio, kolmosvahti Niina Mäkiviita, sieppari Leena-Maaria Lamminen, kolmoskoppari Merja Valkama, kakkosvahti Tiia Pöntinen, lukkari Sirpa Pollari, jokeripelaaja Henna Salmela, jokeripelaaja Krista Laurila, jokeripelaaja Maija Haapasalo ja jokeripelaaja Hannamari Laitinen. Kentän parhaana palkittiin Lännen jokeripelaaja Henna Salmela.
Nørre Søby

Nørre Søby on taajama Faaborg-Midtfynin kunnassa Tanskassa. Taajamassa oli 893 asukasta vuoden 2025 alussa.
Ringe

Ringe on taajama Faaborg-Midtfynin kunnassa Tanskassa. Taajamassa oli 6 822 asukasta vuoden 2025 alussa.
Prahan kaupunginvirasto

Prahan kaupunginvirasto ("Magistrát hlavního města Prahy") on Tšekin pääkaupunki Prahan julkishallinnosta vastaava virasto. Se suorittaa demokraattisesti valittujen Prahan kaupunginvaltuuston ja kaupunginhallituksen sille antamat tehtävät
Tehtävät ja koostumus.
Prahan kaupunginviraston toiminta keskittyy pääasiassa palvelujen tuottamiseen Prahan asukkaille. Se vastaa kunnallisvaaleilla valitun kaupunginvaltuuston, ja sen valitseman kaupunginhallituksen sille antamien tehtävien suorittamisesta Prahan nauttiman itsenäisen toimivallan puitteissa. Se toimii samalla Prahan sekä kunnallisena ("obecní") että alueellisena ("krajský") virastona.
Prahan kaupunginvirasto muodostuu kaupunginhallituksen johtajasta (pormestarista) ja muista työntekijöistä. Sen eri alueista vastaavia perusyksiköitä kutsutaan osastoiksi ("odbor"), jotka on jaettu edelleen pienempiin jaostoihin ("oddělení").
Sijainti.
Prahan kaupunginviraston päärakennus sijaitsee Praha 1:n kaupunginosassa, Marian aukiolla.
Rolsted

Rolsted on taajama Faaborg-Midtfynin kunnassa Tanskassa. Taajamassa oli 482 asukasta vuoden 2025 alussa.
Ryslinge

Ryslinge on taajama Faaborg-Midtfynin kunnassa Tanskassa. Taajamassa oli 1 989 asukasta vuoden 2025 alussa.
Svanninge

Svanninge on taajama Faaborg-Midtfynin kunnassa Tanskassa. Taajamassa oli 204 asukasta vuoden 2025 alussa.
Søllinge

Søllinge on taajama Faaborg-Midtfynin kunnassa Tanskassa. Taajamassa oli 236 asukasta vuoden 2025 alussa.
Tarup

Tarup on taajama Faaborg-Midtfynin kunnassa Tanskassa. Taajamassa oli 267 asukasta vuoden 2025 alussa.
Kiiltoheisi

Kiiltoheisi ("Viburnum lentago") on heisien sukuun kuuluva laji. Se on noin 2-5 metriä korkea ja 3 metriä leveä pensas. Lehdet ovat nahkeita ja kiiltäviä. Ne ovat tummanvihreitä, leveästi soikeita ja tyvestä pyöreitä. Kukat ovat tuoksuvia, väriltään valkoisia ja muodoltaan kellomaisia. Kukinnot ovat huiskiloita. Marjat ovat vahapintaisia ja väriltään sinimustia. Syysväritys on punainertava. Kiiltoheisi menestyy vyöhykkeillä I-IV. Se viihtyy tuoreessa ja ravinteikkaassa maaperässä. Se menestyy sekä varjossa että auringossa.
Vejle (Faaborg-Midtfyn)

Vejle on taajama Faaborg-Midtfynin kunnassa Tanskassa. Taajamassa oli 1 092 asukasta vuoden 2025 alussa.
Vester Hæsinge

Vester Hæsinge on taajama Faaborg-Midtfynin kunnassa Tanskassa. Taajamassa oli 403 asukasta vuoden 2025 alussa.
Vester Åby

Vester Åby on taajama Faaborg-Midtfynin kunnassa Tanskassa. Taajamassa oli 793 asukasta vuoden 2025 alussa.
Årslev

Årslev on taajama Faaborg-Midtfynin kunnassa Tanskassa. Taajamassa oli 4 447 asukasta vuoden 2025 alussa.
Svenska Finlands skolidrottsförbund

Svenska Finlands skolidrottsförbund (lyh. SFSI) on suomalainen ruotsinkielinen koululiikuntaliitto. Järjestö on perustettu vuonna 1926. SFSI:n kilpailutoiminta on vaihdellut vuosikymmenien aikana. Nykyään mestaruuskilpailuja järjestetään sulkapallossa, koripallossa, jalkapallossa, yleisurheilussa, golfissa, salibandyssa, suunnistuksessa, uinnissa, hiihdossa, laskettelussa ja lentopallossa. Järjestön tunnetuin tapahtuma on "Stafettkarnevalen", joka perustettiin vuonna 1961 ja on siitä lähtien saavuttanut ainutlaatuisen aseman maan urheilussa.
Historia.
Keväällä 1903 perustettiin Suomen ruotsinkielisten oppilaitosten urheiluliitto, joka järjesti samana vuonna ensimmäiset kilpailunsa. Toiminta kuitenkin hiipui vuoden kuluessa. IFK Helsingforsin puheenjohtajan Uno Westerholmin aloitteesta lukioiden oppilaat kutsuttiin vuonna 1913 osallistumaan Uudenmaan ruotsalaisten nuorisoseurojen jäsenille tarkoitettuihin yleisurheilukilpailuihin. Kilpailut järjestettiin myös vuosina 1915 ja 1916, mutta vuonna 1917 ne pidettiin vain Helsingin kouluille.
Svenska Finlands idrottsförbund otti vuonna 1918 kilpailujen järjestämisen IFK:lta ja järjesti erilliset kilpailut Helsingissä ja Turussa, minkä jälkeen ne pidettiin vuosina 1919–1925 eri paikkakunnilla. Pääkaupungissa perustettiin vuonna 1920 Helsingin ruotsinkielisten alkeiskoulujen urheiluliitto, ja ajatus koko maan kattavan ruotsinkielisen koulujen urheiluliiton perustamisesta tuli ajankohtaiseksi vuonna 1924.
Helsingin koulumestaruuskilpailujen yhteydessä vuonna 1926 pidettiin "Kronohagens idrottsföreningin" tiloissa perustava kokous, johon osallistui yksitoista koulua ja jossa päätettiin perustaa Svenska Finlands skolidrottsförbund (SFSI). Yhdistyksen ensimmäiseksi puheenjohtajaksi valittiin Gunnar Åhman. Täten ruotsinkielinen liikunta oli saanut vakaata jalansijaa suomenruotsalaisessa liikuntaliikkeessä.
Hazebrouck

Hazebrouck on kunta Pohjois-Ranskassa Nordin departementissa Hauts-de-Francen alueella. Se sijaitsee noin 40 kilometriä Dunkerquen kaupungista etelään.
Ensimmäinen kirjallinen maininta kaupungista on vuodelta 1122 Flanderin kreivi Kaarle Hyvän aikana. 1500-luvun puolivälissä Espanjan kuningas Filip II, joka oli myös Flanderin hallitsija, rakennutti kaupunkiin kanavan edistääkseen paikallisen tekstiiliteollisuuden kehittymistä. 1800-luvulla rautatien rakentaminen vahvisti kaupungin merkitystä, mutta teki siitä samalla hyökkäysten kohteen maailmansotien aikana.
Kaupungin symboliksi on noussut vuosina 1807–1820 rakennettu kaupungintalo. Se korvasi keskustassa sijainneen vanhan flaamilaisen renessanssirakennuksen Grand-Placen, joka tuhoutui täysin tulipalossa 11. helmikuuta 1801. Kaupungintalosta puuttuu flaamilaisille rakennuksille ominainen kellotorni.
1500-luvulta peräisin oleva Saint Éloin (Pyhän Eligiuksen) kirkko on kaupungin vanhin ja arvostetuin muistomerkki. Se on flaamilaiseen tyyliin kolmilaivainen. Kirkon torni tuhoutui vuonna 1940 kranaatiniskussa toisen maailmansodan taisteluissa. Torni rakennettiin uudelleen vuonna 1994.
Svenska Finlands Sportskytteförbund

Svenska Finlands Sportskytteförbund (lyh. SFS) on suomalainen ampumaurheilun ruotsinkielinen kattojärjestö. Järjestö on peurustettu vuonna 1921. SFS:llä on noin 3500 jäsentä 17 seurassa, jotka sijaitsevat Suomen rannikolla Kokkolasta Porvooseen.
An Unlikely Fandom

An Unlikely Fandom on vuonna 2023 ilmestynyt dokumenttielokuva, joka keskittyy lastentelevisiosarjan Tuomas Veturi aikuisille suunnattuun fanikuntaan. Dokumentin ensi-ilta oli New Yorkissa 27. marraskuuta 2023, ja se on parhaillaan elokuvafestivaaleilla.
Steenvoorde

Steenvoorde on kunta Pohjois-Ranskassa Nordin departementissa Hauts-de-Francen alueella. Se sijaitsee Belgian rajalla, noin 35 kilometriä Dunkerquen kaupungista etelään.
Nimi Steenvoorde on esiintynyt kirjallisena jo vuonna 1093. Se tulee flaaminkielen sanoista steen (kivi) ja voorde (kahlaamo). Paikalla on ollut aikoinaan roomalainen tie. Steenvoorde on sekä maaseutu- että teollisuuskaupunki. Siellä on edelleen lukuisia maatiloja, mutta myös useita tehtaita, kuten 400 ihmistä työllistävä yritys Blédina, joka valmistaa lastenruokaa ja dieettituotteita.
Kaupungin keskustassa oleva Pyhän Pietarin kirkko hallitsee maisemaa 92 metriä korkealla tornillaan. Kirkko on rakennettu 1500-luvulla, mutta se on vaurioitunut ja palanut useita kertoja vuosisatojen aikana sekä kärsinyt pommituksista toisen maailmansodan aikana. Kirkko kunnostettiin heti sodan jälkeen.Kaupungissa on kaksi tuulimyllyä, Drievenmeulen ja Noordmeulen, jotka kuuluvat historiallisten monumenttien luetteloon.
Nyland-Åbolands Idrottsdistrikt

Nyland-Åbolands Idrottsdistrikt (lyh. NÅID) on suomenruotsalainen alueellinen liikunnan ja urheilun kattojärjestö, joka edustaa ruotsinkielisiä ja kaksikielisiä urheiluseuroja. Järjestön toiminta-alue on Etelä-Suomi Pyhtäältä, Uudeltamaalta aina Turun länsipuolelle Houtskäriin. Järjestö on osa Finlands svenska idrott-järjestöä.
Ålands Idrottsdistrikt

Ålands Idrottsdistrikt (lyh. ÅID) on suomenruotsalainen alueellinen liikunnan ja urheilun kattojärjestö, joka edustaa ruotsinkielisiä ja kaksikielisiä urheiluseuroja. Järjestön toiminta-alue on Ahvenanmaa. Järjestö on osa Finlands svenska idrott-järjestöä.
Österbottens Idrottsdistrikt

Österbottens Idrottsdistrikt (lyh. ÖID) on suomenruotsalainen alueellinen liikunnan ja urheilun kattojärjestö, joka edustaa ruotsinkielisiä ja kaksikielisiä urheiluseuroja. Järjestön toiminta-alue on Pohjanmaan maakunta. Järjestö on osa Finlands svenska idrott-järjestöä.
Maksim Osipenko

Maksim Aleksandrovitš Osipenko (; s. 16. toukokuuta 1994 Omsk) on venäläinen jalkapalloilija, joka pelaa keskuspuolustajan pelipaikalla. Hän on pituudeltaan 190-senttimetrinen ja edustaa seuratasolla Venäjän korkeimmalla sarjatasolla Valioliigassa pelaavaa Dynamo Moskovaa. Hän edustaa myös Venäjän maajoukkuetta.
Osipenko on pelannut kesäkuuhun 2025 mennessä 14 A-maajoukkueottelua. Niissä hän on tehnyt kolme maalia.
Johan Andersson Nordenswan

Johan Andersson Nordenswan (26. syyskuuta 1731 Mäntyharju – 22. maaliskuuta 1811 Hämeenlinna) oli Suomalainen aatelinen, lääninkamreeri ja kollegiasessori.
Johan Nordenswan syntyi kirkkoherra ja rovasti Anders Magnusson Alopaeus (1683 – 1732) ja Elisabet Helsingian (1696 – 1750) perheeseen vuonna 1731, hänen puoliso on Johanna Christina Nordenswan os. Schwartz (1739 - 1808). Johan aateloitiin vuonna 1772 nimellä "Nordenswan", hän toimi lääninkonttorin kirjurina Helsingissä 1753, vt. lääninkamreerina 1758. Uudenmaan läänin jalkaväkirykmentin kirjurina 1760. Uudenmaan ja Hämeen läänin lääninkamreerina 1762. Nordenswan sai virka-arvon kollegiasessoriksi.
Aleksandr Siljanov

Aleksandr Kirillovitš Siljanov (; s. 17. helmikuuta 2001 Moskova) on venäläinen jalkapalloilija, joka pelaa oikean laitapuolustajan pelipaikalla. Hän on pituudeltaan 185-senttimetrinen ja edustaa seuratasolla Venäjän pääsarjassa Valioliigassa pelaavaa Lokomotiv Moskovaa. Hän edustaa myös Venäjän maajoukkuetta.
Siljanov voitti nykyisen seuransa kanssa vuonna 2021 Venäjän cupin. Ennen A-maajoukkuetta hän edusti Venäjän alle 17-, alle 19- ja alle 21-vuotiaiden maajoukkueita. A-maajoukkueotteluita hänelle on kertynyt kesäkuuhun 2025 mennessä kymmenen, joissa hän on viimeistellyt yhden maalin.
Juri Gorškov

Juri Aleksandrovitš Gorškov (; s. 13. maaliskuuta 1999 Kontupohja) on venäläinen jalkapalloilija, joka pelaa vasemman laitapuolustajan pelipaikalla. Hän on pituudeltaan 174-senttimetrinen ja edustaa seuratasolla Venäjän pääsarjassa Valioliigassa pelaavaa Zenit Pietaria. Hän edustaa myös Venäjän maajoukkuetta.
Gorškov voitti nykyisen seuransa kanssa kaudella 2024–2025 Venäjän supercupin. Hän edusti ennen A-maajoukkuetta Venäjän alle 18-, alle 19-, alle 20- ja alle 21-vuotiaiden maajoukkueita. A-maajoukkueeseen hän liittyi lokakuussa 2023 ja on pelannut siinä kesäkuuhun 2025 mennessä kuusi ottelua, joissa hän ei ole tehnyt maaleja.
Ilja Vahanija

Ilja Sosojevitš Vahanija (; s. 14. tammikuuta 2001 Pietari) on venäläinen jalkapalloilija, joka pelaa oikean laitapuolustajan pelipaikalla. Hän on pituudeltaan 180-senttimetrinen ja edustaa seuratasolla Venäjän pääsarjassa Valioliigassa pelaavaa Rostovia. Lisäksi hän edustaa Venäjän maajoukkuetta.
Vahanija edusti ennen A-maajoukkuetta Venäjän alle 17-, alle 18-, alle 19- ja alle 23-vuotiaiden maajoukkueita. A-maajoukkueeseen hän liittyi kesäkuussa 2024 ja on kerännyt kesäkuuhun 2025 mennessä nimiinsä neljä pelattua ottelua, joissa hän on tehnyt yhden maalin.
Grangeville

Grangeville on kaupunki Yhdysvalloissa Idahon osavaltiossa. Vuoden 2020 väestönlaskennassa Grangevillen asukasluku oli 3 308 asukasta. Kaupunki toimii Idahon piirikunnan hallintokeskuksena.
Väestö.
Vuoden 2020 väestönlaskennassa Grangevillen asukasluku oli 3 308. Asukkaista valkoisia oli 89,0 %, alkuperäisasukkaita 1,7 %, aasialaisia 0,9 % ja mustia 0,4 %. Asukkaista 2,3 % kuului johonkin muuhun rotuun ja 5,7 % kuului kahteen tai useampaan rotuun. 5,4 % oli hispaanoja tai latinoita mistä tahansa rodusta. 4,4 % asukkaista puhui kotonaan jotain muuta kieltä kuin englantia ja 2,2 % oli syntynyt ulkomailla.
Aimé Maeght

Aimé Maeght (27. huhtikuuta 1906 – 5. syyskuuta 1981) oli ranskalainen taidekauppias.
Aimé Maeght syntyi Pohjois-Ranskassa vuonna 1906 Hazebrouckin kaupungissa. Ensimmäisessä maailmansodassa hänen isänsä kaatui taisteluissa, ja hän joutui pakenemaan Nîmesiin. Ammatiltaan hän oli painaja, ja hänestä tuli nopeasti tunnettu gallerian omistaja. Hän oli sodanjälkeisen uuden sukupolven taidemaalarien ystävä, joiden teoksia hän esitteli Pariisiin avatussa galleriassaan. Hän kuoli vuonna 1981 jättäen jälkeensä Fondation Maeght -säätiön, Maeght-gallerian sekä Maeght editeur -kustantamon.
Ivan Sergejev (jalkapalloilija)

Ivan Vladimirovitš Sergejev (; s. 11. toukokuuta 1995 Tšerepovets) on venäläinen jalkapalloilija, joka pelaa keskushyökkääjän pelipaikalla. Hän on pituudeltaan 184-senttimetrinen ja edustaa seuratasolla Venäjän pääsarjassa Valioliigassa pelaavaa Krylja Sovetov Samaraa. Lisäksi hän edustaa Venäjän maajoukkuetta.
Sergejev on pelannut urallaan kotimaansa lisäksi Latviassa, kun hän vieraili vuoden 2016 jälkimmäisen puoliskon Rigan joukkueessa. Sergejev on voittanut urallaan kolmesti Venäjän pääsarjamestaruuden, joista jokaisen Zenit Pietarin joukkueessa. Hän on voittanut vuodet 2022–2024 edustamansa joukkueen kanssa myös kolmesti Venäjän supercupin ja kerran Venäjän cupin.
Sergejev liittyi Venäjän A-maajoukkueeseen lokakuussa 2023 ja on kerännyt kesäkuuhun 2025 mennessä kuusi pelattua ottelua, joissa hän on tehnyt yhden maalin.
Itä–Länsi-ottelu 2000

Vuoden 2000 Itä–Länsi-ottelu pelattiin Oulussa Raksilan pesäpallostadionilla 5.–6. elokuuta 2000. Miesten ottelun voitti Idän joukkue jaksoin 2–1 (5–6, 2–0, 1–1, 4–3) ja naisten ottelun voitti Idän joukkue jaksoin 1–0 (2–2, 4–2).
Miehet.
Miesten ottelun voitti Idän joukkue jaksoin 2–1 (5–6, 2–0, 1–1, 4–3). Idän joukkueeseen kuuluivat lyöntijärjestyksessä kolmoskoppari Tuomas Tervonen, kolmosvahti Janne Monni, kakkospolttaja Pasi Pirinen, lukkari Toni Kohonen, kakkosvahti Jarkko Kokko, kolmospolttaja Mikko Kuosmanen, kakkoskoppari Jarkko Perttula, ykkösvahti Sami Partanen, sieppari Jarmo Heikkinen jokeripelaaja Sami Ahola, jokeripelaaja Jukka Holttinen, jokeripelaaja Jarkko Rautio ja jokeripelaaja Timo Laine. 
Lännen joukkueeseen kuuluivat lyöntijärjestyksessä kolmospolttaja Sami Parttimaa, kakkoskoppari Antti Vihtkari, ykkösvahti Marko Rasinkangas, lukkari Markus Meriläinen, sieppari Mikko Vainionpää, kolmoskoppari Marko Hovi, kolmosvahti Timo Rautiainen, kakkosvahti Tommi Murto, kakkospolttaja Pertti Mäkelä, jokeripelaaja Simo Eerikäinen, jokeripelaaja Teemu Haataja, jokeripelaaja Marko Kontio ja jokeripelaaja Riku Rantanen. Kentän parhaana palkittiin Idän kakkosvahti Jarkko Kokko.
Naiset.
Naisten ottelun voitti Idän joukkue jaksoin 1–0 (2–2, 4–2). Idän joukkueeseen kuuluivat lyöntijärjestyksessä kolmoskoppari Terhi Rönkä, kolmosvahti Tiina Laaksonen, kakkosvahti Taru Ylä-Autio, kakkospolttaja Katja Saari, sieppari Ulla Mäkinen, lukkari Hanna Heiskanen, ykkösvahti Johanna Rönkkö, kolmospolttaja Kirsi Annila, kakkoskoppari Mervi Morgan, jokeripelaaja Tanja Vehniäinen, jokeripelaaja Paula Rautiainen, jokeripelaaja Terhi Laakkonen ja jokeripelaaja Tarja Hyvönen. 
Lännen joukkueeseen kuuluivat lyöntijärjestyksessä kolmospolttaja Jonna Salminen, kakkospolttaja Kirsi Hänninen, kolmosvahti Johanna Vikman, kolmoskoppari Sari Lemponen, lukkari Henna Salmela, kakkoskoppari Satu Rajala, kakkosvahti Tiia Pöntinen, ykkösvahti Niina Kantola, sieppari Miia Ahola, jokeripelaaja Terhi Alanen, jokeripelaaja Johanna Nieminen, jokeripelaaja Krista Laurila ja jokeripelaaja Sanna Lehtola. Kentän parhaana palkittiin Idän lukkari Hanna Heiskanen.
Rising Sun (Indiana)

Rising Sun on kaupunki Yhdysvalloissa Indianan osavaltiossa Ohiojoen varrella. Vuoden 2020 väestönlaskennassa Rising Sunin asukasluku oli 2 248 asukasta. Kaupunki toimii Ohion piirikunnan hallintokeskuksena. "The Rising Star Casino Resort" -jokilaivakasino sijaitsee kaupungissa.
Väestö.
Vuoden 2020 väestönlaskennassa Rising Sunin asukasluku oli 2 248. Asukkaista valkoisia oli 94,5 %, aasialaisia 0,9 %, mustia 0,5 % ja alkuperäisasukkaita 0,1 %. Asukkaista 0,4 % kuului johonkin muuhun rotuun ja 3,6 % kuului kahteen tai useampaan rotuun. 1,3 % oli hispaanoja tai latinoita mistä tahansa rodusta. 1,3 % asukkaista puhui kotonaan jotain muuta kieltä kuin englantia ja 0,1 % oli syntynyt ulkomailla.
Nina Warken

Nina Warken (o.s. Bender; s. 15. toukokuuta 1979 Bad Mergentheim) on saksalainen juristi ja CDU:n poliitikko, joka on ollut liittopäivien jäsen vuosina 2013–2017 ja uudelleen vuodesta 2018 sekä maansa terveysministeri toukokuusta 2025. Warken valmistui Heidelbergin yliopistosta vuonna 2003.
Alois Rainer

Alois Georg Josef Rainer (s. 7. tammikuuta 1965 Straubing) on saksalainen CSU:n poliitikko, joka on ollut liittopäivien jäsen vuodesta 2013 ja toiminut maansa maatalous-, elintarvike- ja kotiseutuministerinä toukokuusta 2025. Rainer on aiemmin työskennellyt teurastajana perheyrityksessä. Hänen sisarensa Gerda Hasselfeldt on myös poliitikko.
Naqšbandi

Naqšbandi () on merkittävimpiä suufilaisia veljeskuntia ("tariqa"). Se on nimetty perustajansa, 1300-luvulla vaikuttaneen tadžikkilaisen Baha’ al-Din Naqšbandin mukaan. Naqšbandin harjoittajat jäljittävät hengellisen sukulinjansa ("silsila") suoraan Muhammediin ensimmäisen kalifin Abu Bakrin kautta. Naqšbandi erottuu muista veljeskunnista hiljaisten dhikr-rukousten lisäksi konservatiivisen tulkintansa vuoksi. Naqšbandi noudattaa tiukkaa šarialakia eikä yleisesti hyväksy paikallisia kansanuskomuksia osaksi käytäntöjään. Intialaisen naqšbandi-imaamin Ahmad Sirhindin mukaan ”todellinen hengellisyys ja mystinen kokemus voivat olla päteviä vain, jos ne ovat Koraanin ja hadithien asettamien sääntöjen ja ohjeiden mukaisia”.
Klaus Berntsen

Klaus Berntsen (12. kesäkuuta 1844 Søllinge – 27. maaliskuuta 1927 Højby) oli tanskalainen koulunjohtaja ja poliitikko, joka toimi konseljipresidenttinä eli Tanskan pääministerinä vuosina 1910–1913. Lisäksi hän oli sisäministeri 1908–1909, puolustusministeri 1920–1922 ja salkuton ministeri 1922–1924.
Berntsen kuului fyniläiseen maanviljelijäsukuun. Etevänä puhujana hän oli mukana nostamassa Venstren kannatusta kotisaarellaan. Berntsen valittiin vuonna 1873 kansankäräjille, missä hän toimi lyhyttä taukoa lukuunottamatta kansanedustajana vuoteen 1926. Hän kuului puolueensa maltilliseen siipeen. Pääministerinä hän oli valmistelemassa perustuslakiuudistusta, jolla muutettiin kansankäräjien ylähuoneen valitsemistapaa tasa-arvoisempaan suuntaan. Hän joutui eroamaan vuonna 1913 Venstren hävittyä vaalit.
Berntsen on kaikkein kauimmin kansankäräjillä istunut henkilö. Hän toimi kansanedustajana yhteensä 51 vuotta, kaksi kuukautta ja 12 päivää.
Berntsen

Berntsen on seuraavien henkilöiden sukunimi: